Ich, Weltin Mùller, den man nemet Forster, von Windisch, vˀgich offenlich und tuͤn kunt aller menglichem mitt disem brieff, das ich mitt guͦter vorbetrachtūg durch mins nutzes und notturfft willen, ✳ meren schadē zevˀkomen, recht und redlich eins hantvesten
kouffs vˀkoufft und zekouffende geben hab und gib ouch wissentlich zekouffende mitt krafft dis brieffs fùr mich und alle min erben fùnff guldin gelts jerlicher gùlt dem ersamē Claus Widmer, burger zuͤ Louffemberg, und allen sinen erben, jerlich uff sant
Martins tag nach zinses recht und gewonheit zerichten und zewaͤren gen Louffemberg in die statt ane allen iren costen und schaden, uff und ab minē eignē guͤt des achtenden teils des Vars zuͤ Windisch, ouch uff und ab minē eignē acker,
der da stost an jūcker Hen̄mans Rùttin, so den̄ uff und ab minē eignē hus, gelegen zuͤ Oberburg und giltet mir jerlichs ein pfund und zwen schilling pfenīg, item uff und ab anderhalb juchart ackers, stosset an Saren Matten, ouch
ab einē mattbletz in Sarē Matten, sind beide stuck eigen unvˀkùmbret. und ist diser kouff beschehē umb hundert guͤter, Rinscher guldin, gnuͤg swerer an gold und waͤge, die ich bar von dem vorgñt₎ Claus Widmer emphangē hab und
in minen schinbarē nutz und fromē bewent. ✳ und harub̄, so setzē ich den vorgn̄t₎ Claus Widmer und alle sin erbē fûr mich und alle min erben und nachkomē derselbē fûnff guldin jerlicher gûlt in recht, nutzlich, lipplich, ruͤwig und gewaltig
gewere, zenutzē, ze niessen, ze besetzē und ze entsetzē als ander ir fry, ledig eigen guͦt wie inen das aller baste fuͤget, ungesumpt von mir und allen minē erben und menglichs von unser wegen. und zuͤ merer sicherheit, so hab ich in diser sach
ze rechten bûrgen geben die erbern Heinin Wechter, Ruͤtschman Waltman, beide von Windisch, und Henslin Meyger von Brugg, also und mitt rechten gedingē, were, das der vorgñt₎ zins deheins jars uff den obgñt₎ tag nit gentzlich gericht noch bezalt wurde, wen̄ den̄ danēthin dieselbē bûrgen alle oder deheiner in sunders von dem gñt₎ Claus Widmer, sinen erben odˀ iren botten harub̄ gemant werdent, ze hus, ze hoff oder under ougen, mitt worten oder brieffen, so sond
sy in den nechsten acht tagen nach der manūg zuͤ Louffemberg in eins offnē wirtes hus, das inē mitt der manūg benempt wirt, ein gewonlich gyselschafft nach leistūg recht halten und von der statt noch der leistūg niemer komen
noch lassen untz uff die stund, das inē umb zins und umb allen costen und schadē, ob sy entheinē davō emphangen hettent, gentzlich und gar ir voll und gnuͤg beschicht. und sol ouch die bûrgen, so jetzo sind oder harnach bûrgen werdēt,
vor diser leistūg noch manūg kein ander manūg, leistūg, gelûpte, eide noch ander sach nûtzit schirmē noch behelfen in deheine wyse on gvˀd. ✳ were aber, das der vorgñt₎ bûrgen keiner von todes wegen abgienge oder sust un̄ùtz wurde,
wie sich das gefuͤgte, so hatt der vorgñt₎ Claus Widmer oder sin erben die andren, nûtzē bûrgen zemanē umb ein andren, als guͤten, als der abgangen gewesen was, glicherwyse als vor von zinses wegen geschribē statt, und sond ouch
die bûrgē harūb vˀbundē sin zeleisten so lang untz uff die stund, das inen einander bûrge, also guͤter und den sy benem̄ent zenemede an eins abgangnē statt, geben wirt on alle gvˀde. ✳ were aber, das die bûrgen nit leistetē noch
leisten woͤltent, davor gott sy, ✳ wie sich das gefuͤgte, so mag der vorgñt₎ Claus Widmer odˀ sin erben die vorgñt₎ underpfand alle und ouch die bùrgen und mich, obgñt₎ vˀkoͤuffere, min erben und alles unser guͦt angriffen mitt geistlichē odˀ weltlichen gerichten und rechtē oder ane gericht, wie inē das aller baste fuͤget, sovil und als lang, bis das inen umb zins und darub̄ den̄ je gemant wirt und umb allen costen und schadē, so sy davō emphangē hand, gentzlich ir voll und
gnuͤg beschicht. wir sond ouch inen gelouben iren worten ane eide, was sy sprechent umb allen costen und schaden. ✳ inen sol ouch an dem obgñt₎ houpptguͤt und an den jerlichē zinsen nutzit schaden noch keinē gebrestē bringen, weder krieg, aucht,
ban̄ noch keinerleye weder geistlich noch weltlich vˀbiettē, vˀhefftē noch entwerē odˀ ob sy mir odˀ minē erben oder den bûrgen einest oder fûrer tag gebent odˀ ob sy einē bûrgen mantent und die andren nit noch sust keinerleye sach, artickel, list,
fûnd odˀ fûrzog, so jemant erdencken kan odˀ mag, in deheine wyse on gvˀd. doch so hatt mir der obgñt₎ Claus Widmer in disem kouff die frûndschafft getan, also wen̄ ich odˀ min erben komēt mitt hundert Rinscher vorgñtˀ guldin und
mitt allen usstendē zinsen, so sol er odˀ sin erben mir odˀ minē erben die obgñt₎ fûnff guldin jerlicher gûlt ane alle widerˀede und fûrwort widerub̄ ze kouffende geben und des widerkouffs gestatten, disen brieff herus geben, ouch die underpfand und die bûrgen ledig lassen on gvˀd. ✳ und des alles ze warem urkûnd hab ich, obgñtˀ Weltin Mûller, gñt₎ Forster, ernstlich gebetten den ersamē Uͦlrichen Grûlich, burgˀ zuͦ Brugg, sin ingesigol zehencken an disen brieff, mich
und min erben damitt zeûbersagend aller vorgeschribnē dingen, dasselb ich, gñter Uͦlrich Grûlich, beken̄ von siner bette wegen, mir und minē erbē on schadē, getan han. und wir, die obgñt₎ burgen Heini Wechter, Ruͤtschman Waltman
und Henslin Meyger, vˀjechent namlichē diser bûrgschafft und aller der dingē, so an disem brieff von uns geschriben stand, und gelobend ouch by den eidē, so wir alle und jeglicher in sunders harub̄ gesworē hatt lipplich zuͤ gott
und den heilgē mitt uffgehepten handē und gelerten worten, wàr und staͤtt zehalten und dawider niemer zeredē, zetuͤnd noch schaffen getan werdē in deheine wyse on all gvˀd. und wan̄ wir eigner siglen nit enhand, so habē
wir zuͤ merer sicherheit aller vorgeschribnē dingen gebettē, namlich ich, Heini Wachter, den ersamē Uͤlrichē am Buͤl, zuͤ Kûngsfeldē hoffmeister, und ich, Ruͤtschmā Waltman, den fromē jūcker Ludwigē Effinger, und ich, Henslin
Meiger, den ersamē Cuͤnrat Meyger, burger zuͤ Brugg, ire ingesigle ze hencken an disen brieff, uns in bûrgenwyse zeûbersagend aller vorgeschribnē dingen, dasselb wir, die jetzgñt₎ Uͦlrich am Buͤl, Ludwig Effinger und Cuͦnrat
Meiger, beken̄ent von ir bette wegen getan han, doch uns und unserē erbē one schadē. und ist dirˀe brieff geben uff sant Martins tag des jares, do man zalt nach Cristi gebûrt thusent vierhundert viertzig und siben jar.